text: Fugle-rist i skorstenen kan forhindre døds-ulykker
  31 januar 2010 kl. 16.51
  Husejere, der har åbne skorstene skal være meget opmærksomme på faren ved, at især alliker bygger rede i skorstenen - og selvom skorstensfejeren tjekker skorstenen hvert halve år, er en fuglerist den eneste sikre løsning, hvad også eksempelvis Kolding Kommune opfordrer borgerne til.
  En tilstoppet skorsten har søndag kostet en 36-årig mand i Kolding livet, mens hans bekendte på 31 er i livsfare. Alliker havde bygget rede i skorstenen.
   
  En lignende kulilteforgiftning med tragisk udgang skete i november 2007 nær Ribe.
  Dengang omkom en bedstemor og hendes to børnebørn på seks og otte år på grund af en tilstoppet skorsten i en ejendom i Råhede.
  En fuglerist til skorstenen kan monteres for omkring 500 kroner. 
   
  Kolding Kommunes råd om fugle-rist
  